Stjernekamp

Stjernekamp er en norsk direktesendt sangkonkurranse som har gått på NRK siden 2012. Ti etablerte norske musikere møtes for å konkurrere i ulike musikalske sjangre. Deltakerne blir stemt videre av publikum til den neste episoden, og deltakeren med færrest stemmer ryker ut av konkurransen.
Programleder har i alle sesonger vært Kåre Magnus Bergh. I ekspertpanelet satt Ole Evenrud første sesong, Vinni annen, og siden tredje Thomas Felberg. Mona B. Riise har vært der i alle sesonger. Det er også en ekspert fra den respektive episodes sjanger, samt, i finalen, fjorårets vinner.
Koreografen Vibeke Sørlie hadde idéen til konseptet, og sammen med Monster Media er hun produsent. Produsent for sesong 1 var Steinar Stierneklar Berntsen. Co-produsent for sesong 1 var Vibeke Sørlie.
Programmet vant fagprisen beste regi, flerkamera ved Nicolai Sørensen under Gullruten 2019. I tillegg er det blitt blitt nominert til Gullruten syv ganger: beste underholdningsprogram i 2017, 2018 og 2019 og fire fagpriser.
MTV3 begynte å presentere den finske versjonen av programmet høsten 2014. Den finske versjonen heter Tähdet, tähdet (Stars, stars). I 2018 startet den svenske versjonen av konseptet, Stjärnornas stjärna, på TV4 med Petra Mede som programleder.

2012

I finalen, 10. november 2012, vant Rita Eriksen over Tuva Syvertsen fra Valkyrien Allstars.
De ti deltakerne var Rein Alexander, Nico D, Anneli Drecker, Tor Endresen, Rita Eriksen, Alejandro Fuentes, Jenny Jenssen, Sisi Sumbundu, Tuva Syvertsen og Mariann Thomassen.

2013

I finalen 9. november 2013 vant Silya Nymoen over Agnete Johnsen.
I 2013 deltok Hans-Erik Dyvik Husby, Elisabeth Andreassen, Agnete Johnsen, Vidar Johnsen, Silya Nymoen, Mimmi Tamba, Helene Bøksle, Espen Grjotheim, Atle Pettersen og Eli Kristin Hanssveen. Produsent for sesong 2 var Christian Holst Meinseth. Co-produsent for sesong 2 var Vibeke Sørlie.

2014

I finalen 15. november gikk Nora Foss Al-Jabri av med seieren foran Reidun Sæther.
I 2014 deltok Anita Skorgan, Raylee, <<MO>> Mohamed Abdi Farah, Reidun Sæther, Nora Foss Al-Jabri, Paul Hansen, Unni Wilhelmsen, Jørn Hoel, Lars Erik Blokkhus og Eddie Guz. Produsent for sesong 3 var Christian Holst Meinseth. Co-produsent sesong for 3 var Vibeke Sørlie.

2015

I finalen høsten 2015 gikk Maria Haukaas Mittet av med seieren foran Trine Rein.
I 2015 deltok Eirik Søfteland, Trine Rein, Maria Karlsen, Øystein Wiik, Maria Haukaas Mittet, Tommy Fredvang, Martin Halla, Heidi Gjermundsen Broch, Knut Erik Østgård og Celine Helgemo.

2016

I finalen høsten 2016 gikk Knut Anders Sørum av med seieren foran Nicoline Berg Kaasin.
I 2016 deltok Kash King Gashamura, Gunnhild Sundli, Knut Anders Sørum, Tomine Harket, Nicoline Berg Kaasin, Steinar Albrigtsen, Jonas Skybakmoen, Marian Aas Hansen, Håvard Bakke og Kate Gulbrandsen.

2017

I finalen høsten 2017 gikk Adam Douglas av med seieren foran Didrik Solli-Tangen.
I 2017 deltok Didrik Solli-Tangen, Ida Maria, Gaute Ormåsen, Benedicte Adrian, Adam Douglas, Ina Makeda Halvorsen Dyhre, Erlend Bratland, Lisa Børud, Aleksander Walmann og Hilde Lyrån.

2018

I finalen høsten 2018 gikk Ella Marie Hætta Isaksen av med seieren foran Ulrikke Brandstorp.
I 2018 deltok Maria Arredondo, Hilde Louise Asbjørnsen, Ulrikke Brandstorp, Ole Børud, Samantha Gurah, Chris Holsten, Ella Marie Hætta Isaksen, Dag Ingebrigtsen, Alexander Pavelichog Heine Totland.

2019

I 2019 deltar Adrian Jørgensen, Beate S. Lech, Åge Sten Nilsen, Andrea Santiago, Kim André Rysstad, Anette Amelia Hoff Larsen, Sondre "SONDREY" Nystrøm, Kari Gjærum, Bilal Saab og Hanne Sørvaag.